# Haga

    Artikulu hau hiriari buruzkoa da; egitura-elementua gaitzat duena beste hau da: «Habe»
    Artikulu hau hiriari buruzkoa da; belak eta bandera eusteko zurezko elementua gaitzat duena beste hau da: «Haga (zurezko pieza)»
Haga (nederlanderaz: Den Haag, dɛnˈɦaːx; historikoki 's-Gravenhage, ˈsxraːvə(n)ˌɦaːɣə) Herbehereetako hirugarren hiririk handiena da Amsterdam eta Rotterdamen ondoren, 510.909 biztanlerekin 2014an. Herrialdearen mendebaldean kokatuta dago, Hego Holandako probintzian, eta bertako hiriburua da.
Hagan dago Herbehereetako gobernuaren egoitza, baina ez da hiriburu ofiziala, Herbehereetako Konstituzioaren arabera, 1814tik Amsterdamen baitago. Hagan daude gobernuaren bi ganbarak eta Beatriz erreginaren etxea. Enbaxada guztiek, Hoge Raad der Nederlandenek (Epaitegi Gorena), Estatu Kontseiluak eta hainbat lobbyk hantxe dute egoitza.

## Geografia
### Inguru naturala eta kokapena

Haga hiriaren mugakideak honakoak dira: Wassenaar ipar-ekialdean, Leidschendam-Voorburg, Pijnacker-Nootdorp eta Zoetermeer ekialdean, Rijswijk hego-ekialdean, Delft hegoaldean, Westland hego-mendebaldean eta Ipar itsasoa mendebaldean.

### Barrutiak

Hiria honako barrutiek osatzen dute:
* Escamp
* Haagse Hout
* Laak
* Leidschenveen-Ypenburg
* Loosduinen
* Centrum
* Scheveningen
* Segbroek

### Klima

Datu klimatikoak (Valkenburg basea) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 13.8 | 15.9 | 20.8 | 25.9 | 29.7 | 33.5 | 33.1 | 34.6 | 28.7 | 24.5 | 17.5 | 15.4 | 34.6 |
| Batez besteko tenperatura maximoa (°C) | 5.9 | 6.3 | 9.3 | 12.8 | 16.7 | 19.0 | 21.3 | 21.5 | 18.4 | 14.5 | 9.9 | 6.6 | 13.5 |
| Batez besteko tenperatura (ºC) | 3.6 | 3.6 | 6.1 | 8.7 | 12.5 | 15.1 | 17.4 | 17.5 | 14.8 | 11.3 | 7.4 | 4.3 | 10.2 |
| Batez besteko tenperatura minimoa (°C) | 1.0 | 0.7 | 2.7 | 4.5 | 8.1 | 11.0 | 13.3 | 13.3 | 10.9 | 7.8 | 4.5 | 1.7 | 6.6 |
| Erregistraturiko tenperatura minimoa (°C) | -16.4 | -14.0 | -11.1 | -4.4 | -1.5 | 1.7 | 5.4 | 5.5 | 1.2 | -4.4 | -7.1 | -10.6 | -16.4 |
| Pilatutako prezipitazioa (mm) | 68.4 | 51.2 | 59.8 | 42.9 | 54.7 | 61.6 | 72.7 | 84.0 | 89.2 | 89.9 | 90.4 | 76.4 | 841.2 |
| Prezipitazio egunak (≥ 1 mm) | 12 | 10 | 11 | 9 | 9 | 9 | 10 | 10 | 12 | 13 | 14 | 13 | 132 |
| Elur egunak (≥ 1 mm) | 5 | 5 | 3 | 1 | 0 | 0 | 0 | 0 | 0 | 0 | 2 | 4 | 20 |
| Eguzki orduak | 65.5 | 89.6 | 133.7 | 190.5 | 229.0 | 216.1 | 227.4 | 207.1 | 145.5 | 110.3 | 61.1 | 49.2 | 1726.1 |
| Hezetasuna (%) | 86 | 84 | 83 | 79 | 78 | 79 | 80 | 80 | 83 | 84 | 87 | 87 | 82.5 |
| Iturria (1): Koninklijk Nederlands Meteorologisch Instituut (1981–2010, elur-egunak 1971–2000) ||||||||||||||
| Iturria (2): Koninklijk Nederlands Meteorologisch Instituut (1971–2000 muturrekoak) ||||||||||||||

## Ondasunak

Lorategi bat dirudi hiriak, plano erregularrean antolatua, parke ederrez hornitua, hiribide zabalek zein ubideek zeharkatzen dutela. Eraikuntza aipagarriak ugari dira: Kondeen jauregia (XIII. mendea); Eliza Handia (Grote Kerk), gotiko estilokoa (XIV-XV. mendeak); Mauritshuis jauregia, gaur egun museoa dena (XVIII. mendea); Huis ten Bosch errege-jauregia (XVII. mendea); Udaletxe Zaharra (XVI-XVII. mendeak), etab.

### Museoak

* Madurodam: Herbehereetako miniaturazko eraikinak biltzen ditu.
* Mauritshuis: Johannes Vermeer, Rembrandt van Rijn eta Paulus Potterren margolanak erakusgai daude.
* Udal museoa: Piet Mondrian margolari holandarraren lanak erakusten ditu.
* Escher museoa: errege jauregi izandako Lange Voorhout jauregian, Maurits Cornelis Escher margolariari buruzkoa da.

## Demografia

Biztanleriaren bilakaera :
| 1620 | 1670 | 1750 | 1850 | 1874 | 1895 | 1909 | 1933 | 1945 | 1960 | 1970 | 1980 | 1990 | 2000 | 2010 | 2011 |
| 15.000 | 22.000 | 38.000 | 72.000 | 90.000 | 180.000 | 270.000 | 470.000 | 450.000 | 606.110 | 550.613 | 456.886 | 441.506 | 441.094 | 488.553 | 502.055 |

## Azpiegiturak

Rotterdamgo metroaren E lineak (linea urdina) Haga eta Rotterdam batzen ditu.
Horrez gain, HTM enpresak kudeatutako hamairu tranbia linea dauzka.

## Argazkiak

* Hagako udaletxea, Richard Meier arkitektoarena (1995).
* Bakearen jauregia, Nazioarteko Justizia Auzitegiaren egoitza.
* Noordeinde jauregia.

## Hiri senidetuak

* Betleem (Palestina)
* Juigalpa (Nikaragua)
* Varsovia (Polonia)
* Nazaret (Israel)
* Palembang (Indonesia)

## Erreferentziak

* ↑ Euskaltzaindia. 157. araua: Europako hiriak. .
* ↑ (Nederlanderaz) Koninklijk Nederlands Meteorologisch Instituut. Klimaattabel Valkenburg, langjarige gemiddelden, tijdvak 1981–2010. .
* ↑ (Nederlanderaz) Koninklijk Nederlands Meteorologisch Instituut. Klimaattabel Valkenburg, langjarige extremen, tijdvak 1971–2000. .
* ↑ Lur entziklopedietatik hartua.

## Kanpo estekak

* (Nederlanderaz) Hagako udalaren webgunea.
* Datuak: Q36600
* Multimedia: The Hague / Q36600